ઇન્ડિયન કાઉન્સિલ ઓફ રિસર્ચનાં જણાવ્યા મુજબ 23 સિંહોની કેનાઇલ ડિસ્ટેમ્પર વાઇરસથી મોત થયા બાદ બાકી 27 સિંહોનાં સેમ્પલ આઈસીએમઆરમાં મોકલવામાં આવ્યા છે. તપાસ બાદ આ 27 સિંહોમાંથી 21 સિંહોમાં સીડીવી વાઇરસ મળી આવ્યો છે. આ રિપોર્ટમાં સ્પષ્ટ કહેવાયું છે કે સિંહોમાં આ વાઇરલ ફેલાઈ રહ્યો છે. સંભવ છે કે ગીર જંગલમાં રહેનારા અન્ય સિંહોમાં પણ આ વાઇરસ ફેલાઈ રહ્યો છે. આ રિપોર્ટમાં જણાવવામાં આવ્યું છે કે સિંહોમાં આ વાઇરસને ફેલાતો અટકાવવા માટે હાલ સરકારે સિંહોને ગીરના જંગલથી અન્ય સ્થળે સ્થાનાંતરિત કરવા જોઈએ.